Piogeni streptokok
<s>Piogeni streptokok, streptokokus piogenes () ili β-hemolitički streptokok iz grupe A je gram-pozitivna bakterija loptastog oblika iz roda streptokoka, koja raste u kolonijama u obliku lanca ili niti.</s><s>Na hranljivoj podlozi krvni agar, stvara zonu β hemolize oko svojih kolonija, a po Lensfildovoj klasifikaciji spada u grupu A (videti streptokoke).</s><s>Čest je uzročnik gnojnih infekcija kod čoveka, a može pokrenuti neke i autoimune bolesti, kao što su reumatska groznica i poststreptokokni glomerulonefritis.</s>

<s>Izgled i građa 
Ćelijski zid ovih bakterija građen je iz debelog sloja mureina.</s><s>Na površini ovg sloja nalaze se proteinske niti koje čine M-protein.</s><s>Na osnovu građe ovog proteina se piogene streptokoke mogu podeliti u podgrupe (serovare).</s><s>M-protein štiti ove bakterije od fagocitoze ćelija odbrambenog sistema.</s><s>Piogene streptokoke poseduju u ćelijskom zidu i polimer ugljenih hidrata, C supstancu.</s><s>Na osnovu građe ove supstance svrstane su u grupu A po Lensfildu (videti streptokoke).</s>

<s>Patogenost 
Pored M-proteina za patogenitet ove bekterije su odgovorni toksini i enzimi koje one luče.</s><s>Streptolizin O, streptolizin S, uništavaju ćelijske membrane eritrocita i drugih ćelija organizma.</s><s>Streptolizin-O deluje kao antigen i izaziva odgovor odbrambenog sistema u vidu stvaranja antitela.</s><s>Merenjem koncentracije ovih antitela može se utvrditi infekcija piogenim streptokokama.</s><s>Pirogeni toksini streptokoka: A, B i C deluju kao superantigeni, tako što izazivaju preteranu reakciju imuniteta uz oslobađanje mnoštva medijatora zapaljenja, što dovodi do egzantema (osip) i enantema kod šarlaha, septičnog šoka itd.</s><s>Streptokinaza razlaže fibrin.</s><s>Ovaj enzim koristi se i u fibrinolitičkoj terapiji.</s><s>Hijaluronidaza razlaže međućelijske supstance kao što su glikozaminoglikani u koje spada i hijaluronska kiselina.</s><s>DNKaza razlaže DNK.</s>

<s>Bolesti izazvane piogenim streptokokama 
Invazivne bolesti nastaju kao posledica prodora i širenja ove bakterije u organizam, dok intoksikacije nastaju kao posledica dejstva toksina ove bakterije, često su oba mehanizma zajedno odgovorna za nastanak bolesti.</s>

<s>Infekcije streptokokama mogu biti lokalne i generalizovane.</s><s>Streptokoke prodiru kroz sitne povreda (ogrebotine, posekotine itd) na koži i počinju da se šire.</s>

<s>U lokalne infekcije spadaju:
 impetigo
 erisipel (crveni vetar)
 streptokokna flegmona
 sinuzitis
 zapaljenje srednjeg uha
 tonsilitis itd.</s>

<s>U generalizovane infekcije spadaju:
 sepsa
 nekrotični fascitis itd.</s>

<s>Lučenjem streptokoknih toksina mogu nastati:
 šarlah 
 septični šok</s>

<s>Bolesti koje su posledica infekcije streptokokama 
Pojedine bolesti kao npr. reumatska groznica i poststreptokokni glomerulonefritis se mogu javiti nedeljama, mesecima, godinama i decenijama posle infekcije piogenim stafilokoka, kao posledica autoimunih procesa.</s><s>Antitela koja organizam stvara u borbi protiv ovih streptokoka mogu se vezati i za neke ćelije organizma kao npr. ćelije endokarda ili se imuni kompleksi antitela i antigena mogu taložiti u bubrežnim glomerulima, zglobovima itd. izazivajući nihovo oštećenje.</s>

<s>Dokazivanje piogenih streptokoka 
Piogene streptokoke se mogu identifikovati dokazivanjem antigena A koaglutinacijom (lateksaglutinacijom).</s><s>Bakterija se može uzgajati i identifikovati i u bakterijskoj kulturi.</s><s>Takođe može se meriti i koncentracija određenih antitela u serumu kao npr, antistraptolizin antitela.</s>

<s>U terapiji se koriste penicilini, jer su ove bakterije osetljive na njih.</s>

<s>Epidemiologija 
Čovek je jedini rezervoar ovih bakterija.</s><s>One se prenose putem kontakta ili iskašljanim kapljicama.</s><s>Vreme inkubacije je par dana.</s><s>24 časa nakon početka terapije oboleli nije više infekciozan.</s>

<s>Vidi još 
 Streptokoke
 Reumatska groznica
 Poststreptokokni glomerulonefritis
 Šarlah
 Erisipel</s>

<s>Literatura 
 Fritz H. Keyser, Kurt A. Bienz Medizinische Mikrobiologie Thieme</s>

<s>Gram-pozitivne bakterije
Infektivne bolesti
Streptokoke</s>

